Document ID: 32014R0863

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 863/2014 ΤΗΣ ΕΠΙΤΡΟΠΉΣ
της 7ης Αυγούστου 2014
για την τροποποίηση των κανονισμών (ΕΚ) αριθ. 1730/2006 και (ΕΚ) αριθ. 1138/2007 όσον αφορά την επωνυμία του κατόχου της άδειας για το βενζοϊκό οξύ ως πρόσθετης ύλης ζωοτροφών (VevoVitall)
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
Εκτιμώντας τα ακόλουθα:
(1)
Η εταιρεία Emerald Kalama Chemical BV υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, με την οποία προτείνει να αλλάξει η επωνυμία του κατόχου της άδειας στους κανονισμούς της Επιτροπής (ΕΚ) αριθ. 1730/2006 (2) και (ΕΚ) αριθ. 1138/2007 (3).
(2)
Ο αιτών ισχυρίζεται ότι, ύστερα από εμπορική συμφωνία μεταξύ της Emerald Kalama Chemical BV και της DSM Nutritional Products Ltd, η τελευταία κατέχει τα δικαιώματα εμπορίας για το βενζοϊκό οξύ ως πρόσθετη ύλη ζωοτροφών, με ισχύ από τις 15 Απριλίου 2014. Ο αιτών υπέβαλε τα δικαιολογητικά για να υποστηρίξει την αίτησή του.
(3)
Η προτεινόμενη τροποποίηση των όρων της άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση της σχετικής πρόσθετης ύλης. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση.
(4)
Για να επιτραπεί η εμπορία της εν λόγω πρόσθετης ύλης με την επωνυμία DSM Nutritional Products Ltd., πρέπει να τροποποιηθούν οι όροι των αδειών κυκλοφορίας.
(5)
Οι κανονισμοί (ΕΚ) αριθ. 1730/2006 και (ΕΚ) αριθ. 1138/2007 θα πρέπει, συνεπώς, να τροποποιηθούν αναλόγως.
(6)
Επειδή δεν είναι αναγκαία η άμεση εφαρμογή, για λόγους ασφάλειας, των τροποποιήσεων του παρόντος κανονισμού στους κανονισμούς (ΕΚ) αριθ. 1730/2006 και (ΕΚ) αριθ. 1138/2007, είναι σκόπιμο να προβλεφθεί μεταβατική περίοδος για την εξάντληση των αποθεμάτων που υπάρχουν.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα φυτά, τα ζώα, τα τρόφιμα και τις ζωοτροφές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τροποποίηση του κανονισμού (ΕΚ) αριθ. 1730/2006
Στη δεύτερη στήλη του παραρτήματος του κανονισμού (ΕΚ) αριθ. 1730/2006, οι λέξεις «Emerald Kalama Chemical BV» αντικαθίστανται από τις λέξεις «DSM Nutritional Products Ltd.».
Άρθρο 2
Τροποποίηση του κανονισμού (ΕΚ) αριθ. 1138/2007
Στη δεύτερη στήλη του παραρτήματος του κανονισμού (ΕΚ) αριθ. 1138/2007, οι λέξεις «Emerald Kalama Chemical BV» αντικαθίστανται από τις λέξεις «DSM Nutritional Products Ltd.».
Άρθρο 3
Μεταβατικά μέτρα
Τα υπάρχοντα αποθέματα της πρόσθετης ύλης που έχουν παραχθεί και επισημανθεί πριν από τις 28 Αυγούστου 2014 σύμφωνα με τους κανόνες που ίσχυαν πριν από την ημερομηνία αυτή μπορούν να συνεχίσουν να διατίθενται στην αγορά και να χρησιμοποιούνται έως ότου εξαντληθούν.
Άρθρο 4
Έναρξη ισχύος
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Αυγούστου 2014.

Labels: 10
3
17
6